CELEX: 62013TA0082
Language: fi
Date: 2015-09-09 00:00:00
Title: Asia T-82/13: Unionin yleisen tuomioistuimen tuomio 9.9.2015 – Panasonic ja MT Picture Display v. komissio (Kilpailu — Kartellit tai muut yhteistoimintajärjestelyt — Televisioiden ja tietokoneiden näytöissä käytettävien kuvaputkien maailmanlaajuiset markkinat — Päätös, jolla todetaan SEUT 101 artiklan ja ETA-sopimuksen 53 artiklan rikkominen — Hintoja, markkinoiden jakamista, kapasiteetteja ja tuotantoa koskevat sopimukset ja yhdenmukaistetut menettelytavat — Puolustautumisoikeudet — Näyttö kartelliin osallistumisesta — Yhtenä kokonaisuutena pidettävä jatkettu kilpailusääntöjen rikkominen — Sakkojen määrän laskennasta annetut vuoden 2006 suuntaviivat — Oikeasuhteisuus — Sakot — Täysi harkintavalta)

19.10.2015   
            
            
               FI
            
            
               Euroopan unionin virallinen lehti
            
            
               C 346/17
            
         Unionin yleisen tuomioistuimen tuomio 9.9.2015 – Panasonic ja MT Picture Display v. komissio
   (Asia T-82/13) (1)
   
   ((Kilpailu - Kartellit tai muut yhteistoimintajärjestelyt - Televisioiden ja tietokoneiden näytöissä käytettävien kuvaputkien maailmanlaajuiset markkinat - Päätös, jolla todetaan SEUT 101 artiklan ja ETA-sopimuksen 53 artiklan rikkominen - Hintoja, markkinoiden jakamista, kapasiteetteja ja tuotantoa koskevat sopimukset ja yhdenmukaistetut menettelytavat - Puolustautumisoikeudet - Näyttö kartelliin osallistumisesta - Yhtenä kokonaisuutena pidettävä jatkettu kilpailusääntöjen rikkominen - Sakkojen määrän laskennasta annetut vuoden 2006 suuntaviivat - Oikeasuhteisuus - Sakot - Täysi harkintavalta))
   (2015/C 346/19)
   Oikeudenkäyntikieli: englanti
   
      Asianosaiset
   
   
      Kantajat: Panasonic Corp. (Kadoma, Japani) ja MT Picture Display Co. Ltd (Matsuocho, Japani) (edustajat: asianajajat R. Gerrits ja A. H. Bischke, M. Hoskins, QC, ja barrister S. K. Abram)
   
      Vastaaja: Euroopan komissio (asiamiehet: A. Biolan, M. Kellerbauer ja G. Koleva)
   
      Oikeudenkäynnin kohde
   
   Kanne, jossa on kyse ensisijaisesti SEUT 101 artiklan ja ETA-sopimuksen 53 artiklan mukaisesta menettelystä 5.12.2012 annetun komission päätöksen C(2012) 8839 final (asia COMP/39.437 – Televisioiden ja tietokoneiden näytöissä käytettävät kuvaputket) kumoamista koskevasta vaatimuksesta kantajia koskevilta osin tai toissijaisesti kantajille määrätyn sakon määrän alentamista koskevasta vaatimuksesta.
   
      Tuomiolauselma
   
   
               1)
            
            
               SEUT 101 artiklan ja ETA-sopimuksen 53 artiklan mukaisesta menettelystä 5.12.2012 annetun komission päätöksen C (2012) 8839 final (asia COMP/39.437 – Televisioiden ja tietokoneiden näytöissä käytettävät kuvaputket) 2 artiklan 2 kohdan f, h ja i alakohdassa määrättyjen sakkojen määräksi vahvistetaan Panasonic Corp:n osalta 128 866 000 euroa sen osallistumisesta suoraan televisioissa käytettävien värikuvaputkien markkinoita koskevaan rikkomiseen, Panasonicin, Toshiba Corp:n ja MT Picture Display Co. Ltd:n osalta yhteisvastuullisesti 82 826 000 euroa sekä Panasonicin ja MT Picture Displayn osalta yhteisvastuullisesti 7 530 000 euroa.
            
         
               2)
            
            
               Kanne hylätään muilta osin.
            
         
               3)
            
            
               Asianosaiset vastaavat omista oikeudenkäyntikuluistaan.
            
         
      (1)  EUVL C 101, 6.4.2013.